मुंबई : बीजेपी की बैठक में हिस्सा लेने मुंबई पहुंचे पार्टी प्रवक्ता संबित पात्रा भारी बारिश के कारण रास्ते में फंस गए और घुटनों तक भरे पानी में चलने की उनकी एक तस्वीर सोशली मीडिया पर वायरल हो गई है. तस्वीर में पात्रा एक हाथ में जूते और दूसरे में छाता लिए घुटनों तक भरे पानी को पार करते नजर आ रहे हैं. पात्रा की यह तस्वीर ट्विटर, व्हाट्सएप और फेसबुक सहित कई जगह वायरल हो रही है. पात्रा के साथ तस्वीर में भाजपा प्रवक्ता केशव उपाध्याय भी नजर आ रहे हैं.